Na osnovu člana 39 stav 2 i člana 59 stav 2 Zakona o socijalnoj i dječjoj zaštiti („Sl.list CG“ br. 27/13, 01/15, 42/15, 47/15 , 56/16, 66/16, 01/17, 31/17, 42/17 i 50/17), člana 32 stav 1, tačka 16 Zakona o lokalnoj samoupravi („Sl.list RCG“ br.42/03 , 28/04, 75/05 i 13/06 i „Sl.list CG“ br. 88/09,03/10, 73/10 , 38/12 ,10/14, 57/14 i 03/16) i člana 31 Statuta Opštine Tivat ( „Službeni list RCG-opštinski propisi“, br. 40/04 i 26/06 i „Službeni list Crne Gore-opštinski propisi“, br.12/11, 21/11 i 03/13) , Skupština opštine Tivat, na sjednici održanoj dana 07.11.2017.godine, donijela je

**O D L U K U**

**O izmjeni i dopuni Odluke o pravima i uslugama iz socijalne i dječje zaštite**

Član 1

U članu 8, alineja 4, članu 9 st. 1, 3 i 4, članu 19 stav 2 riječi „*najniže cijene rada u Crnoj Gori*“ zamjenjuje se riječima „*vrijednosti koeficijenta za obračun osnovne zarade zaposlenih u javnom sektoru, u neto iznosu.“*

Član 2

U članu 35 riječi „*minimalne cijene rada u Crnoj Gori“*  zamjenjuju se riječima „*vrijednosti koeficijenta za obračun osnovne zarade zaposlenih u javnom sektoru, u neto iznosu.“*

Član 3

U članu 8, poslije alineje 5, dodaje se nova alineja, koja glasi: *„- pojedinac, u slučaju smrti člana porodice, prema stvarnim potrebama.“*

Član 4

U članu 19 poslije stava 2 dodaju se dva nova stava, koja glase:

 „*Visina novčane naknade za četvrto, peto ili svako naredno dijete utvrđuje se u visini dvostrukog iznosa vrijednosti koeficijenta za obračun osnovne zarade zaposlenih u javnom sektoru, u neto iznosu.“*

*„Pravo iz stava 3 ovog člana može se ostvariti pod uslovom da za to dijete nije ostvareno pravo iz stava 1 ovog člana.“*

Član 5

U članu 20 poslije stava 1 dodaje se novi stav, koji glasi :

„*Za ostvarivanje prava iz člana 19 stav 3 , pored navedenih dokumenata, dostavljaju se i izvodi iz knjige rođenih za prvo troje djece.“*

Član 6

Čl. 26 do 31 i član 32 alineja 2 brišu se.

Čl. 32 do 43 postaju čl.26 do 37.

Član 7

Ova odluka stupa na snagu osmog dana od dana objavljivanja u „Službenom listu CG- opštinski propisi“.

Broj:0304- 550 -371

Tivat, 07.11.2017. godine

SKUPŠTINA OPŠTINE TIVAT

Predsjednik,

Ivan Novosel